ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025334 

ขอให้จัดสรรเจ้าหน้าที่ลงพื้นที่ตัดแต่งกิ่งไม้ที่ยื่นออกมากีดขวางการสัญจร บริเวณไหล่ทางเส้นบัสเลน ตั้งแต่แยกผ่านฟ้า เขตป้อมปราบศัตรูพ่าย ไปจนถึงแยกยมราช เขตดุสิต กรุงเทพมหานคร เนื่องจากผู้ร้องสัญจรผ่านเส้นทางดังกล่าวเป็นประจำทุกวัน ซึ่งตามไหล่ทางเส้นบัสเลน จะมีต้นประดู่จำนวนมาก ที่เจ้าหน้าที่เคยลงพื้นที่ตัดแต่งกิ่งที่ยื่นออกมากีดขวางการสัญจรแล้ว แต่จนถึงปัจจุบันต้นประดู่ได้แตกกิ่งก้านยื่นออกมากีดขวางการสัญจร และยังมีต้นไม้ที่มีดอกสีเหลืองอีกจำนวนมาก (ไม่ทราบชื่อต้นไม้) แตกกิ่งก้านยื่นออกมากีดขวางการสัญจรเช่นเดียวกัน ส่งผลให้ไม่ได้รับความสะดวกในการสัญจรมาเป็นระยะเวลาประมาณ 1 เดือนกว่าแล้ว และเมื่อประมาณ 1 เดือนกว่า ผู้ร้องได้ติดต่อแจ้งเรื่องไปยังกรุงเทพมหานครแล้ว แต่ยังไม่ได้รับเลขที่รับแจ้งเรื่อง และยังไม่ได้รับการแก้ไขปัญหา จึงประสงค์ให้หน่วยงานที่เกี่ยวข้องจัดสรรเจ้าหน้าที่ลงพื้นที่ตัดแต่งกิ่งไม้ที่ยื่นออกมากีดขวางการสัญจรบริเวณดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata